Joventut programa “Lluna Game” unes jornades destinades als amants dels videojocs
09 de març 2016

![Imagen 1](/media/jvanaevt/54c_cartellllunagame.jpg)

La delegació de Joventut de l'Ajuntament de Sagunt, juntament amb els corresponsals dels instituts del Casal Jove i l'Associació Juvenil E Sports València de Puçol han organitzat **_“Lluna Game”_**, unes jornades d'oci alternatiu destinades als joves amants dels videojocs. Les activitats es desenvoluparan el divendres 11, i dissabte 12 de març en el Casal Jove.

El regidor delegat de Joventut, Guillermo Sampedro ha explicat que **“aquesta és una de les activitats que desenvolupen els/as propis corresponsals dels instituts de Sagunt i Port de Sagunt. Ells i elles són els que planifiquen i desenvolupen les activitats de la Lluna Plena que fem una vegada al mes en el Casal Jove, amb els temes i tallers que a ells els interessen. En aquest cas han volgut fer-ho sobretot el relacionat amb el Gaming i els videojocs”.** Sampedro ha enviat un missatge a tots els joves de la ciutat **“perquè siguen ells els que decidisquen quines iniciatives desenvolupar en matèria de joventut i puguen autogestionar-se”.**

  
Les activitats començaran el divendres, 11 de març, a partir de les 17 hores amb la inauguració de l'exposició “Historia de los Videojuegos”. Tot seguit, començaran els tornejos de videojocs, concretament de _“Heartstone”_, _“Osu”, “LOL”_, i de _“wii”_ i _“Playstation”_ en general. Els interessats que vulguen participar en aquest torneig, hauran d'apuntar-se prèviament en el Casal Jove. D'altra banda, a partir de les 18 hores es retransmetrà en directe la LSC Europea, lliga europea del videojoc _“League of Leyends”.  
_  
El dissabte, 12 de març, continuaran les activitats a partir de les 10 hores, amb una taula redona sobre el videojoc “Hearthstone” a càrrec de membres de l'equip oficial de “Hearthstone” de OMG Bar de València. En aquesta taula redona, jugadors professionals xarraran amb els joves de la localitat sobre tècniques i curiositats del videojoc. A partir de les 11 hores i a la vesprada, a partir de les 17 hores, continuaran els tornejos de videojocs. D'altra banda, a les 18 hores, el famós _youtuber_ **Cabravoladora,** conegut pels seus vídeos sobre el videojoc _“League of Leyends”_ (LOL), oferirà una xarrada sobre com s'ha convertit ell en un gran _youtuber_. A més els joves podran fer-se fotos amb ell. Finalment, per a concloure les jornades, es farà lliurament dels premis dels diferents tornejos disputats en el Casal Jove.

*   [](http://www.facebook.com/sharer.php?u=https://aytosagunto.es/va/actualitat/joventut-programa-lluna-game-unes-jornades-destinades-als-amants-dels-videojocs/ "Facebook")
*   [](http://twitter.com/share?url=https://aytosagunto.es/va/actualitat/joventut-programa-lluna-game-unes-jornades-destinades-als-amants-dels-videojocs/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-programa-lluna-game-unes-jornades-destinades-als-amants-dels-videojocs/ "Linked In")
*   [](mailto:?body=https://aytosagunto.es/va/actualitat/joventut-programa-lluna-game-unes-jornades-destinades-als-amants-dels-videojocs/)